香港故宮文化博物館

香港故宮文化博物館係一個展示北京故宮博物院文物嘅博物館，位於香港西九龍填海區臨海地段西九文化區。博物館佔地一萬平方米，喺2018年初展開地基工程，2022年7月3號啟用，造價35億，即未計地價每平方米11.6萬元。香港賽馬會慈善信託基金捐贈35億港元資助博物館嘅設計、建造同籌備展覽等費用。博物館由嚴迅奇負責建築設計。西九文化區管理局將會成立一間全資擁有嘅附屬公司，全權負責新館嘅興建同未來嘅管理同營運。

簡介
香港故宮文化博物館係西九文化區管理局同故宮博物院合作嘅項目，目的係推動公眾對中國藝術同文化嘅研究同欣賞，並與世界重要文化機構緊密合作，促進唔同文化之間嘅對話。博物館以嶄新嘅策展手法，從香港角度出發，結合環球視野，展出故宮博物院同其他世界重要文化機構嘅珍藏。博物館將透過學術研究嘅新成果、創新嘅巡迴展覽，以及教育、文化同專業人士交流計劃，建立全球合作夥伴關係，鞏固香港作為中外文化藝術交流中心嘅地位。博物館亦係香港社區嘅文化資源，積極推動社區參與、鼓勵對話同合作，並增強文化創造力同跨領域合作。

展廳

常設展廳
1號常設展廳「紫禁萬象 — 建築、典藏與文化傳承」
2號常設展廳「紫禁一日 — 清代宮廷生活」
3號常設展廳「凝土為器 — 故宮博物院珍藏陶瓷」
4號常設展廳「龍顏鳳姿 — 清代帝后肖像」
5號常設展廳「器惟求新 — 當代設計對話古代工藝」
6號常設展廳「同賞共樂 — 穿越香港收藏史」
7號常設展廳「古今無界 — 故宮文化再詮釋」

特別展廳
8號展廳
「故宮博物院藏晉唐宋元書畫」：展出35件國家一級文物，包括晉、唐、宋、元嘅中國書畫。
「藝苑尋珍 — 列支敦士登王室收藏名品」
「百樣玲瓏 ─ 卡地亞與女性」
9號展廳
「馳騁天下 — 馬文化藝術」：展出111件故宮嘅馬繪畫同雕塑，更向法國羅浮宮借咗13件同馬相關嘅館藏。
「金彰華彩──香港故宮文化博物館與夢蝶軒藏古代金器」

團隊
館長：吳志華博士
副館長：王伊悠博士
副館長：袁貺霖先生

開放時間
星期一、三、四、日：10:00-18:00
星期五、六、公眾假期：10:00-20:00
星期二、農曆年初一、年初二休館

入場費
標準門票：$50
特別展覽門票：$120
特惠門票半價，適用於全日制學生、7至11歲小童、60歲或以上長者，殘疾人士以及綜緩受助人
6歲或以下小童免費入場

故宮博物院
國立故宮博物院

香港博物館
西九文化區